Poëtae obiectivistae
Poetae obiectivistae (Anglice objectivist poets 'poetae locorum qui petuntur') fuerunt tenuis modernistarum aetatis alterius grex, qui annis inter 1930 et 1939 orti sunt, praecipue in Civitatibus Foederatis, ab Ezra Pound, Gulielmo Carolo Williams, et aliis excitati. Principalis poesis obiectivistarum praecepta, a Ludovico Zukofsky definita, fuerunt poema ut res tractari atque animus sincerus, intellegentia, et poetae facultas mundi clare visi vehementius dici. Nomen gregis nominis obiectivismi, scholae philosophicae Ayn Rand simile est, sed hi motus non coniunguntur, et revera inter se radicitus differunt. Constabat grex nuclearis ex Americanis Zukofsky, Williams, Carolo Reznikoff, Georgio Oppen, et Carolo Rakosi, ac Britannico Basileo Bunting; alius auctor Americanus, poetrix Lorine Niedecker, se cum grege mox consociavit.